На основу члана 39. став 2. т. 12., 13. и 37. и члана 82. став 2. Закона о локалној самоуправи („Службени гласник Републике Српске“, бр. 97/16 и 36/19), члана 36. став 2. т. 12.,13. и 43. и члана 87. Статута града Градишка („Службени гласник града Градишка“, бр. 4/17 и 5/19), а у вези са чланом 22. став 1 . тачка а) подтачка 8. Закона о заштити и спасавању у ванредним ситуацијама („Службени гласник Републике Српске“ бр. 121/12 и 46/17), у складу са Одлуком о проглашењу ванредне ситуације за територију Републике Српске („Службени гласник Републике Српске“, број 25/20), и Одлуком о проглашењу ванредног стања на територији Републике Српске („Службени гласник Републике Српске“, број 31/20), Скупштина града Градишка је на сједници одржаној дана 15.4.2020. године, доноси:

# **О Д Л У К У**

**о ослобађању од плаћања закупнине**

**I**

# 1) Ослобађају се плаћања закупнине закупци пословних просторија и неизграђеног градског грађевинског земљишта у власништву града Градишка који су у уговорном односу по основу уговора о комерцијалном закупу, којима је примјеном Наредбе о регулисању рада трговинских и других објеката на територији града Градишка број 02-022-44/20 од 13.03.2020. године, Наредбе о регулисању рада трговинских, угоститељских, занатских услужних и других објеката и служби на територији града Градишка број 02-022-45/20 од 16.03.2020. године, Наредбе о регулисању рада трговинских, угоститељских, занатских услужних и других објеката и служби на територији града Градишка број 02-022-50/20 од 19.03.2020. године, Наредбе о регулисању рада трговинских, угоститељских, занатских услужних и других објеката и служби на територији града Градишка број 02-022-50-1/20 од 22.03.2020. године и Наредбе о регулисању рада трговинских, угоститељских, занатских услужних и других објеката и служби на територији града Градишка број: 02-022-54/20 од 30.03.2020. године које је донио градоначелник града Градишка као командант Градског штаба за ванредне ситуације, забрањен или ограничен рад како слиједи :

- комерцијални закупци којима је забрањен рад напријед наведеним наредбама, ослобађају се обавезе плаћања закупнине у износу од 100 % за три мјесеца 2020. године и то (март, април и мај).

- комерцијални закупци којима је ограничен рад напријед наведеним наредбама, ослобађају се обавезе плаћања закупнине у износу од 50%, за три мјесеца 2020. године (март, април и мај).

2) Ослобађају се плаћања закупнине закупци, који су у уговорном односу са Градом Градишка по основу уговора о закупу пословних просторија под посебним условима, за три мјесеца 2020. године (март, април и мај).

# 3) Врсте пословних субјеката којима је забрањен рад или ограничен рад, а на које се примјењују одредбе ове одлуке, утврђен је наредбама Градског штаба за ванредне ситуације из тачке I подтачка 1) ове одлуке.

**II**

1) Закупци из тачке I, ове одлуке остварују право на ослобађање плаћања закупнине, у складу са овом одлуком, подношењем писмене пријаве на Јавни позив Града, уз услов да су све обавезе по основу закупа уредно измирили према граду Градишка, закључно са мјесецом фебруаром 2020. године

2) Пријава се подноси Одјељењу за комуналне и стамбене послове, најкасније до 31.12.2020. године.

3) Пријава се подноси на обрасцу који ће бити прописан јавним позивом који ће упутити градоначелник.

**III**

# 1) Комерцијални закупци из тачке I подтачка 1 (привредна друштва), уз пријаву су дужни доставити обавјештење о разврставању јединица разврставања по дјелатностима, које издаје АПИФ.

2) За комерцијалне закупце из тачке I подтачка 1 (самостални предузетници), претежна дјелатност ће се утврдити увидом у службене евиденције Града — Регистар.

3) Закупци из тачке I подтачка 2 (закупци под посебним условима), поступак за остваривање права на ослобађање плаћања закупнине пoкpeћy само подношењем пријаве.

**IV**

1) У поступку утврђивања основаности захтјева, Одјељење за финансије доставља податке о стању дуга, по основу закупа, закључно са фебруаром 2020. године, за све подносиоце пријава.

2) Уколико се утврди да је захтјев закупца основан, овлашћује се градоначелник да донесе рјешење, којим се закупац ослобађа обавезе плаћања закупнине.

 3) У рјешењу из подтачке 2 ове тачке наводи се за колико мјесеци се закупац ослобађа од плаћања закупнине и у ком новчаном износу.

4) Пријаве које буду достављене након истека рока из тачке II ове одлуке биће одбачене као неблаговремене.

**V**

За реализацију одлуке задужују се Одјељење за комуналне и стамбене послове, Одјељење за финансије и Одјељење за привреду и пољопривреду.

# **VI**

Одлука ступа на снагу наредног дана од дана објављивања у „Службеном гласнику града Градишка“.

Број: 01-022-74/20

Датум: 15.04.2020. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић